**KEMIJA 8. razred**

**POUK NA DALJAVO (DOMA), ponedeljek, 1. 6. 2020**

**Navodila za učence**

V torek, 26. 5. 2020 smo spoznali **oksonijeve ione**. Spomni se kaj so oksonijevi ioni.

Ponovi

Za **vodne raztopine kislin** so značilni **oksonijevi ioni H3O+**

Kisline so snovi, ki v vodnih raztopinah **oddajajo** **vodikove** **ione** oz. protone (H+). Vodikovi ioni se vežejo z molekulami vode. Tako nastanejo hidratizirani vodikovi ioni oz. **oksonijevi ioni** (**H3O+**).

**Danes** pa boš spoznal/-a **hidroksidne ione OH-.**

V **učbeniku** na **str. 110**, si preberi kateri ioni so značilni za vodne raztopine baz. V **zvezek** si zapiši **naslov** Hidroksidni ioni in **prepiši** **zapis** v **zvezek**.

V **DZ** na **str. 122-123**, reši naslednje **naloge 1, 3, 7, 8, 9 in 10**. Pomagaj si z učbenikom.

Kaj daje vodnim raztopinam bazične lastnosti?

Za razliko od kislin je za baze značilno, da z vodo reagirajo tako, da nastane druga vrsta delcev – **hidroksidni ioni**. Pri reakciji amonijaka z vodo nastanejo amonijevi ioni NH4+ in hidroksidni ioni OH–. Baze so torej snovi, ki v vodni raztopini sprejemajo vodikove ione oziroma protone H+. V vodnih raztopinah jih prejmejo od molekul vode. Molekule vode se pri tem pretvorijo v hidroksidne ione. Bazične snovi so pogosto jedke.  *Jedke so tiste snovi, ki tkivo poškodujejo. Povzročajo opekline in razjede ali delujejo dražilno na sluznico in kožo. Med jedke snovi sodijo kisline, baze, jedki plini, soli in organske snovi.*

**Baze** so snovi, ki v vodni raztopini **sprejemajo vodikove ione** oz. **protone (H+).** Vodne raztopine baz vsebujejo **hidroksidne ione (OH−).**

Hidroksidni ioni so nosilci bazičnih lastnosti vodnih raztopin nekaterih snovi. molekula amonijaka je zgrajena iz atoma dušika in treh atomov vodika. V vodi se dobro raztaplja, pri tem pa nastajajo amonijevi ioni NH4 – in hidroksidni ioni OH-. Slednji vplivajo na bazične lastnosti raztopine.

*Zapis v zvezek, ponedeljek, 1. 6. 2020*

**HIDROKSIDNI IONI**

Baze so snovi, ki v vodni raztopini **sprejemajo** vodikove ione oz. protone (H+). Vodne raztopine baz vsebujejo **hidroksidne ione** (**OH−**).

**Hidroksidni ion OH−** nastane, ko **molekula vode** **odda vodikov ion H+** (proton) molekuli baze. Molekula **baze** torej sprejme **vodikov ion.** **Baze** so snovi, ki sprejemajo **vodikove ione** (protone).

 voda odda H+

NH3 (aq) + H2O (l) 🡪 NH4+ (ag) + **OH-** (aq)

Amonijak + voda 🡪 amonijev ion + **hidroksidni ion**



Med baze uvrščamo tudi raztopine kovinskih hidroksidov.

**Primer:**

H2O

 **NaOH (s) Na+ (aq) + OH- (aq)**

Natrijev hidroksid 🡪 natrijev ion + hidroksidni ion

H2O

 **Ca(OH)2(s) Ca2+ (aq) + 2 OH- (aq)**

Kalcijev hidroksid 🡪 kalcijev ion + hidroksidni ion